Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
31 ส.ค. 2559

SET ยังมีความเสี่ยงจากการ “พักฐาน” ต่อไป…. “ซื้อ” PLANB
ดัชนี SET อยู่ที่ 1,541.44 จุด -4.69 จุด -0.30% ปริมาณซื้อขาย 21,483 ลบ.
แนวรับ :   1,530 / 1,520    แนวต้าน :    1,550
 
สรุปทิศทางและแนวโน้มตลาด
เน้นกระชับพอร์ต “จำกัด” ความเสี่ยง และ Selective ต่อไป:  SET ปรับตัวลงจากการขึ้น XD ของ PTT 6 บาท (จ่ายวันที่ 16 ก.ย.) รวมไปถึงการปรับลดลงของราคาน้ำมันดิบ Brent ต่อเนื่อง 1.8% จะเป็นปัจจัยกดดันหุ้นกลุ่มพลังงาน โดยมีแนวรับสำคัญบริเวณ 1,530 จุด และถัดไปที่ Gap 1,520 จุด…SET ยังคงมีความเสี่ยงจาการพักฐานต่อเนื่องจาก 1) โอกาสที่ Fed จะขึ้นดอกเบี้ยเพิ่มขึ้น หนุน Bond Yield ล่าสุดปรับขึ้นมาที่ 2.20% ส่งผล Earning Yield Gap (ส่วนต่างระหว่าง E/P และ Bond Yield 10 ปี) มาที่ 3.7% ต่ำกว่าค่าเฉลี่ยที่ 4.0% 2) การแข็งค่าของเงินดอลลาร์ฯ กดดันราคาสินค้าโภคภัณฑ์โดยเฉพาะราคาน้ำมัน
“ซื้อ” PLANB…กำไรมีแนวโน้มกลับมาเติบโต: “ซื้อ” PLANB พื้นฐาน 7.20 บาท (เดิม 5.80 บาท)…กำไรมีแนวโน้มกลับมาเติบโตสูง 44% ในปี 2017 จาก 1) รายได้จากการเป็น Agent โฆษณาทีมฟุตบอลไทย + Thai Premier League 2) เศรษฐกิจฟื้นหนุนรายได้ค่าโฆษณาโดยตรง และ 3) กำไร 2H16 มีแนวโน้มเร่งตัวขึ้นทำ Record High รายไตรมาส ขณะที่ราคาหุ้นที่ปรับลดลงมาทำให้ PEG ลดลงจาก 1.1-5.6x ในปี 2015-16 เหลือ 0.9x ในปี 2017 4) ทางเทคนิคแกว่งตัวยกฐานขึ้นด้วยรูปแบบ Morning Morning Star มีเป้าหมายที่ 6.50 และ 6.90 บาทตามลำดับ
 
หุ้นที่น่าสนใจทางเทคนิค
PLANB “ซื้อ” ราคาหุ้นดีดตัวจากแนวรับของกรอบขาขึ้นด้วยแท่งเทียน Doji Morning Star พร้อมปริมาณการซื้อขายสนับสนุน สอดคล้องกับ DI+ และ MACD ชี้ขึ้น เป็นจังหวะซื้อเก็งกำไร มีแนวต้านแรกที่ 6.50 บาท และเป้าหมายถัดไปที่ 6.90 บาท
KKP “ซื้อ” ราคาหุ้นเริ่มมีจังหวะฟื้นตัวขึ้นอีกครั้ง ด้วยแท่งเทียน Rising Method สอดคล้องเส้นค่าเฉลี่ยเรียงตัวตัดกันทำ Golden Cross ยืนยันแนวโน้ม เป็นจังหวะซื้อตามการฟื้นตัว มีแนวต้านแรกที่ 53.00 บาท และมีเป้าหมายถัดไปที่ 55.00 บาท
RML “ซื้อ” ราคาหุ้นดีดตัวขึ้นทะลุแนวกด Downtrend Line และเส้นค่าเฉลี่ย 3 เดือน ด้วยปริมาณการซื้อขายสูงโดดเด่น สอดคล้องกับเครื่องมือ MACD พลิกเป็นบวกและ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่ 1.50 บาท ถัดไปที่ 1.55 บาท
 